Author: Administrator
Last saved by: andreaocelova
Company: mfsr

Návrh komuniké

Na svojom zasadnutí dňa ........... vláda SR prerokovala a schválila Správu o poskytnutej štátnej pomoci v Slovenskej republike za rok 2010.

Forma a obsah predkladanej správy zodpovedajú požiadavkám Európskej komisie na predkladanie ročných správ o poskytnutej štátnej pomoci v súlade s nariadením Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999, ustanovujúce podrobné pravidlá na uplatňovanie článku 93 Zmluvy o ES v znení neskorších zmien a doplnení. Tabuľkové prehľady (s výnimkou prílohy č. 1) po prerokovaní vládou SR predloží Ministerstvo financií SR Európskej komisii, a to v termíne do 30. júna 2011.

Celkový objem štátnej pomoci poskytnutej v Slovenskej republike v roku 2010 predstavuje sumu 455,41 mil. eur. Celková výška štátnej pomoci sa v roku 2010 v porovnaní s rokom 2009 zvýšila o 3,44 %.

Štátna pomoc v roku 2010 bola poskytnutá najmä formou dotácií,  nenávratných finančných príspevkov a daňových úľav, a to najmä na rozvoj regiónov (41,99 %), pre životné prostredie (19,18 %), na zamestnanosť (12,88 %) a na rozvoj pôdohospodárstva (12,20 %).